pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“เฉลิมชัย” ตั้งคณะทำงานส่งเสริมสินค้าและผลิตผลการเกษตรมาตรฐาน "ฮาลาล" พุ่งเป้าตลาดใหญ่ 57 ประเทศมุสลิม 1,960 ล้านคน
วันศุกร์ที่ 24 เมษายน 2563
“เฉลิมชัย” ตั้งคณะทํางานส่งเสริมสินค้าและผลิตผลการเกษตรมาตรฐาน "ฮาลาล" พุ่งเป้าตลาดใหญ่ 57 ประเทศมุสลิม 1,960 ล้านคน
“เฉลิมชัย” ตั้งคณะทํางานส่งเสริมสินค้าและผลิตผลการเกษตรมาตรฐาน "ฮาลาล" พุ่งเป้าตลาดใหญ่ 57 ประเทศมุสลิม 1,960 ล้านคน
“เฉลิมชัย” ตั้งคณะทํางานส่งเสริมสินค้าและผลิตผลการเกษตรมาตรฐาน "ฮาลาล" พุ่งเป้าตลาดใหญ่ 57 ประเทศมุสลิม 1,960 ล้านคน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยภายหลังการประชุมคณะทํางานส่งเสริมสินค้าและผลิตผลการเกษตรมาตรฐาน "ฮาลาล" ณ กระทรวงเกษตรและสหกรณ์ ว่า หลังจากที่นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ได้ลงนามแต่งตั้งคณะทํางานส่งเสริมสินค้าและผลิตผลการเกษตรมาตรฐาน "ฮาลาล" โดยรวบรวมตัวแทนทุกภาคส่วนทั้งภาครัฐและเอกชนที่เกี่ยวข้องด้านการผลิต การแปรรูป โลจีสติก และการส่งออกสินค้าฮาลาล เนื่องจากเห็นความสําคัญของอุตสาหกรรมฮาลาลที่จะเป็นโอกาสของประเทศไทยเป็นอย่างยิ่ง เพราะไทยมีศักยภาพในการผลิตสินค้าอาหารและเกษตรอันดับ 2 ของเอเชีย และเป็นอันดับ 12 ของโลก แต่ประเทศไทยยังมีการส่งออกอาหารฮาลาลน้อยมาก ในขณะที่ตลาดมุสลิมเป็นตลาดขนาดใหญ่ของโลก หากเราสามารถส่งเสริมทั้งด้านการวิจัย การรับรองมาตรฐานการผลิต การลงทุน การเปิดตลาดส่งออกและโลจีสติก จะเป็นความหวังที่สําคัญของไทย นอกจากนั้น ฮาลาลยังไม่ใช่แค่อาหาร ยังรวมไปถึงคลัสเตอร์อื่น ๆ เช่น การผลิตอาหาร ผลิตภัณฑ์ต่าง ๆ และการบริการอีกด้วย"
ทั้งนี้ ทางสมาคมการค้าและนักธุรกิจมุสลิมได้นําเสนอที่ประชุมถึงขนาดของ Global Halal Economy ว่ามีขนาดใหญ่และเติบโตอย่างต่อเนื่อง ตัวอย่างเช่นอาหารฮาลาล เติบโตจาก 1,245 ล้านดอลล่าส์ในปี ค.ศ.2016 และคาดการณ์เป็น 1,930 ล้านดอลล่าส์ ในปี ค.ศ.2022 ซึ่งขนาดของตลาดมุสลิม คาดการณ์ว่าจะโตจาก มูลค่า 2,006 ล้านยูเอสดอลล่าส์ในปี ค.ศ.2016 เป็น 3,081 ล้านยูเอสดอลล่าส์ ในปี ค.ศ. 2022 ด้วยอัตราการเติบโต 7.33% และหากพิจารณาการกระจายตัวของประชากรมุสลิมจากทั้งหมด 1,960 ล้านคนในปี ค.ศ. 2020 จะอยู่ในกลุ่มเอเชียแปซิฟิก 61.7% กลุ่มตะวันออกกลางและแอฟริกาเหนือ 19.8% อเมริกาใต้ 15.5% ยุโรป 2.7% อเมริกาเหนือและใต้ 0.3%
อย่างไรก็ตาม ที่ประชุมได้วิเคราะห์โอกาสในการเปิดตลาด โดยเจาะจงประเทศเป้าหมายที่มีศักยภาพในการนําเข้าสําคัญที่น่าสนใจ โดยไล่เรียงจากกลุ่มประเทศ Gulf Cooperation Council (GCC) Countries มีประชากรมุสลิม 54 ล้านคน ได้แก่ ซาอุดิอาระเบีย และสหรัฐอาหรับเอมิเรต ซึ่งเป็นประเทศที่มีกําลังซื้อสูง ก่อนขยายไปยังประเทศอื่น และภูมิภาคเอเชียกลาง มีประชากร 100 ล้านคนนั้น มีประเทศอุซเบกิสถานเป็นประเทศแรก เพื่อเชื่อมโยงไปยังระเทศอื่น ๆ อีก 5 ชาติ ส่วนประเทศในกลุ่มอาเซียน มีประชากรมุสลิม 240 ล้านคนนั้น มีตลาดที่สําคัญทั้งอินโดนีเซียและมาเลเซีย
นอกจากนี้ ยังได้มีการกําหนดวิสัยทัศน์การทํางานและการกําหนดโครงสร้างการทํางานในรูปแบบคณะกรรมการเฉพาะกิจที่จําเป็น ได้แก่ คณะกําหนดนโยบาย คณะส่งเสริมการลงทุน และคณะส่งเสริมการค้า เป็นต้น ซึ่งจะเร่งรัดการทํางานให้เป็นรูปธรรมโดยเร็วที่สุด
รัฐบาลไทย-ข่าวทำเนียบรัฐบาล-ก.อุต เตรียมจัดงาน Thailand Industry Expo 2018
วันพุธที่ 25 กรกฎาคม 2561
ก.อุต เตรียมจัดงาน Thailand Industry Expo 2018
ก.อุต เตรียมจัดงาน Thailand Industry Expo 2018
วันนี้ (25 กรกฎาคม 2561) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานการแถลงข่าวการจัดงาน Thailand Industry Expo 2018 ภายใต้แนวคิด "เปลี่ยนเพื่อปรับ ยกระดับอุตสาหกรรมไทย" โดยมีนายพสุ โลหารชุน ปลัดกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม พร้อมด้วยผู้บริหารกระทรวงอุตสาหกรรม ร่วมเป็นเกียรติ ณ อาคารกรมส่งเสริมอุตสาหกรรม กระทรวงอุตสาหกรรม
การจัดงาน Thailand Industry Expo 2018 ภายใต้แนวคิด "เปลี่ยนเพื่อปรับ ยกระดับอุตสาหกรรมไทย Thailand Industry 4.0 Change to Shift" เป็นการผนึกกําลังของกลุ่มผู้ประกอบการ SMEs ไทย ภาคเอกชน ร่วมโชว์ศักยภาพการพัฒนาอุตสาหกรรมไทย โดยกําหนดจัดงานขึ้นระหว่างวันที่ 2-5 สิงหาคม 2561 ตั้งแต่เวลา 10.00 – 20.00 น. ณ อาคารชาเลนเจอร์ 2-3 อิมแพ็ค เมืองทองธานี
รัฐบาลไทย-กระทรวงยุติธรรม ประชุมคณะทำงานดำเนินงานโครงการจิตอาสา ๙๐๔ กระทรวงยุติธรรม ครั้งที่ ๒/๒๕๖๓
วันศุกร์ที่ 19 มิถุนายน 2563
กระทรวงยุติธรรม ประชุมคณะทํางานดําเนินงานโครงการจิตอาสา ๙๐๔ กระทรวงยุติธรรม ครั้งที่ ๒/๒๕๖๓
กระทรวงยุติธรรม ประชุมคณะทํางานดําเนินงานโครงการจิตอาสา ๙๐๔ กระทรวงยุติธรรม ครั้งที่ ๒/๒๕๖๓
ในวันพฤหัสบดีที่ ๑๘ มิถุนายน ๒๕๖๓ เวลา ๑๐.๐๐ น.
ณ ห้องประชุมกระทรวงยุติธรรม ๒ ชั้น ๘ ศูนย์ราชการเฉลิมพระเกียรติฯ อาคารราชบุรีดิเรกฤทธิ์
นายนิมิต ทัพวนานต์ ผู้ตรวจราชการกระทรวงยุติธรรม
เป็นประธานการประชุมคณะทํางานดําเนินงานโครงการจิตอาสา ๙๐๔ กระทรวงยุติธรรม ครั้งที่ ๒/๒๕๖๓
เพื่อติดตามผลการดําเนินกิจกรรมจิตอาสาของส่วนราชการในสังกัดกระทรวงยุติธรรม
และจัดเตรียมแนวทางการจัดกิจกรรมจิตอาสาเนื่องในวโรกาสวันเฉลิมพระชนมพรรษา
พระบาทสมเด็จพระปรเมนทรรามาธิบดี ศรีสินทรมหาวชิราลงกรณ พระวชิรเกล้าเจ้าอยู่หัวฯ
และพิจารณาแนวทางการประชาสัมพันธ์ภารกิจจิตอาสาร่วมกับโรงเรียนจิตอาสาพระราชทาน
รัฐบาลไทย-ข่าวทำเนียบรัฐบาล-กสร. อบรมพนักงานตรวจแรงงาน เพิ่มประสิทธิภาพบังคับใช้กฎหมาย
วันจันทร์ที่ 22 กรกฎาคม 2562
กสร. อบรมพนักงานตรวจแรงงาน เพิ่มประสิทธิภาพบังคับใช้กฎหมาย
กรมสวัสดิการและคุ้มครองแรงงาน จัดอบรมพนักงานตรวจแรงงาน มุ่งเพิ่มประสิทธิภาพและยกระดับความรู้ ความสามารถในการคุ้มครองแรงงานพร้อมปลูกจิตสํานึก ค่านิยม คุณธรรมในการบังคับใช้กฎหมาย
นายสมบูรณ์ ตรัยศิลานันท์ รองอธิบดีกรมสวัสดิการและคุ้มครองแรงงาน (กสร.) เปิดเผย ภายหลังเป็นประธานเปิดการอบรมเพิ่มประสิทธิภาพการบังคับใช้กฎหมายของพนักงานตรวจแรงงาน เชิงคุณภาพ ในวันที่ 22 กรกฎาคม 2562 ณ โรงแรมเดอะพาลาซโซ กรุงเทพฯ ว่า กสร.มีบทบาทและหน้าที่สําคัญในการคุ้มครองแรงงานให้ได้รับสิทธิประโยชน์ตามกฎหมายและมีคุณภาพชีวิตที่ดีโดยไม่เลือกปฏิบัติไม่ว่าจะเป็นแรงงานไทยหรือแรงงานต่างด้าว โดยมีพนักงานตรวจแรงงานเป็นกลไกสําคัญในการตรวจบังคับใช้กฎหมาย ควบคู่ไปกับการส่งเสริมให้นายจ้าง ลูกจ้างมีความรู้ ความเข้าใจและตระหนักในสิทธิหน้าที่ตามที่กฎหมายกําหนด ซึ่งการดําเนินการดังกล่าวพนักงานตรวจแรงงานนอกจากจะต้องมีความรู้ ความเข้าใจเกี่ยวกับกฎหมายคุ้มครองแรงงานและกฎหมายที่เกี่ยวข้องแล้ว ยังต้องมีทักษะที่จําเป็นเพื่อประกอบการปฏิบัติงานด้วย เช่น ทักษะการสื่อสาร การสอบข้อเท็จจริง การรวบรวมพยานหลักฐาน เป็นต้น
นายสมบูรณ์ กล่าวต่อไปว่า เพื่อให้การขับเคลื่อนนโยบายในการคุ้มครองแรงงานเกิดผลสัมฤทธิ์ กสร.จึงได้จัดอบรมเพิ่มประสิทธิภาพการบังคับใช้กฎหมายของพนักงานตรวจแรงงานเชิงคุณภาพขึ้น ระหว่างวันที่ 22-26 กรกฎาคม 2562 โดยมุ่งเน้นการพัฒนาศักยภาพของพนักงานตรวจแรงงานทั้งในส่วนกลางและส่วนภูมิภาคให้มีความรู้ ความเข้าใจกฎหมาย ระเบียบ แนวปฏิบัติที่เกี่ยวข้องกับการคุ้มครองแรงงาน รวมทั้งฝึกทักษะ เทคนิคการทํางานจากจากผู้ที่มีประสบการณ์และความเชี่ยวชาญในการทํางานด้านการคุ้มครองแรงงานเพื่อให้สามารถนําไปใช้ในการปฏิบัติงานได้อย่างมีประสิทธิผล นอกจากนี้ในการอบรมดังกล่าว ยังมุ่งเน้นการปลูกจิตสํานึก ค่านิยม และคุณธรรมของพนักงานตรวจแรงงานในการบังคับใช้กฎหมายด้วย
รัฐบาลไทย-ข่าวทำเนียบรัฐบาล-นายกรัฐมนตรีห่วงใยนักศึกษาไทยในอียิปต์ที่ถูกจับกุมตัว
วันอังคารที่ 1 ตุลาคม 2562
นายกรัฐมนตรีห่วงใยนักศึกษาไทยในอียิปต์ที่ถูกจับกุมตัว
นายกรัฐมนตรีห่วงใยนักศึกษาไทยในอียิปต์ที่ถูกจับกุมตัว
วันนี้ (1 ตุลาคม 2561) เวลา 13.50 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงข่าวต่อสื่อมวลชนภายหลังการประชุมคณะรัฐมนตรี กรณีเจ้าหน้าที่ฝ่ายความมั่นคงของอียิปต์ได้จับกุมตัวนักศึกษาไทยในอียิปต์ จํานวน 1 ราย เมื่อวันที่ 24 กันยายน 2562 ว่า ได้มอบหมายให้กระทรวงการต่างประเทศดําเนินการติดตามและประสานขอความช่วยเหลือ โดยเมื่อวันที่ 29 กันยายน 2562 นายชัยณรงค์ กีรติยุตวงศ์ เอกอัครราชทูต ณ กรุงไคโร ได้พบหารือกับนายฮาเซ็ม เอล ตาห์รี รองผู้ช่วยรัฐมนตรีว่าการกระทรวงการต่างประเทศของอียิปต์ เพื่อหาทางให้ความช่วยเหลือแก่นักศึกษาไทยที่ถูกจับกุม ซึ่งทางการอียิปต์ให้ความเชื่อมั่นว่าพร้อมให้ความร่วมมือกับทางการไทย โดยจะดําเนินการช่วยเหลือ และจะเร่งติดตามความคืบหน้าในกรณีดังกล่าวอย่างเต็มที่ นายกรัฐมนตรีขอให้เชื่อมั่นว่ารัฐบาลไม่ได้นิ่งนอนใจ และไม่ได้ทอดทิ้งคนไทย
พร้อมกันนี้ นายกรัฐมนตรีกล่าวว่าได้ประสานไปยังเอกอัครราชทูตประเทศต่างๆ เพื่อขอให้ช่วยดูแลและอํานวยความสะดวกแก่นักศึกษาไทยในต่างประเทศ และชื่นชมความตั้งใจของนักศึกษาที่ไปเรียนต่อต่างประเทศ พร้อมกล่าวถึงการเลือกศึกษาตามหลักสูตรที่เหมาะสม เมื่อจบการศึกษาแล้วจะสามารถหางานทําได้
รัฐบาลไทย-ข่าวทำเนียบรัฐบาล-ก.แรงงาน คิกออฟ สอนทำหน้ากากอนามัย – เจลล้างมือในสถานประกอบการ ป้องกันแรงงานจากโควิด – 19
วันพุธที่ 18 มีนาคม 2563
ก.แรงงาน คิกออฟ สอนทําหน้ากากอนามัย – เจลล้างมือในสถานประกอบการ ป้องกันแรงงานจากโควิด – 19
ผู้ช่วยรัฐมนตรีประจํากระทรวงแรงงาน คิกออฟ สอนทําหน้ากากอนามัยและเจลล้างมือ ณ บริษัทบางกอกแคนแมนนูแฟคเจอริ่ง จํากัด จังหวัดปทุมธานี สร้างการรับรู้แรงงานในสถานประกอบการรู้จักวิธีป้องกันตนเองจากไวรัสโควิด – 19 ก่อนดีเดย์เข้าไปสอนทําหน้ากากอนามัยในสถานป
เมื่อวันที่ 18 มีนาคม 2563ดร.ดวงฤทธิ์ เบญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงานเป็นประธานเยี่ยมชมการสาธิตการทําหน้ากากอนามัยชนิดผ้าใช้ในครัวเรือนแก่กลุ่มแรงงานในสถานประกอบกิจการ เพื่อป้องกันตนเองจากการแพร่ระบาดของเชื้อไวรัสโคโรนาสายพันธุ์ใหม่ 2019 (COVID – 19)ณ บริษัทบางกอกแคนแมนนูแฟคเจอริ่ง จํากัด ตําบลประชาธิปัตย์ อําเภอธัญบุรี จังหวัดปทุมธานี โดยมีนางเธียรรัตน์ นะวะมะวัฒน์ รองปลัดกระทรวงแรงงานและนายสุวรรณ์ ดวงตา หัวหน้าผู้ตรวจราชการกระทรวงแรงงานเข้าร่วมในครั้งนี้ด้วย โดย ผู้ช่วยรัฐมนตรีประจํากระทรวงแรงงาน กล่าวว่าหม่อมราชวงศ์จัตุมงคล โสณกุล รัฐมนตรีว่าการกระทรวงแรงงานได้มีความห่วงใยแรงงานทุกคนต่อสถานการณ์โควิด – 19 ในขณะนี้ โดยได้กําชับให้หน่วยงานในสังกัดกระทรวงแรงงานในพื้นที่เข้าไปดูแลพี่น้องผู้ใช้แรงงานในสถานประกอบการเพื่อประชาสัมพันธ์สร้างการรับรู้ความเข้าใจแก่ผู้ใช้แรงงาน ลูกจ้าง นายจ้างในสถานประกอบการ และประชาชนทั่วไปได้รู้จักวิธีการป้องกันตนเองอย่างถูกวิธีเกี่ยวกับการป้องกันโรคไวรัสโควิด – 19 โดยให้กรมสวัสดิการและคุ้มครองแรงงาน ประสานสถานประกอบการที่จะเข้าไปฝึกการทําหน้ากากอนามัยชนิดผ้าใช้เองในครัวเรือน ซึ่งมีวิทยากรจากกรมพัฒนาฝีมือแรงงานที่ฝึกสอนและสาธิตการทําหน้ากากอนามัยและทําเจลล้างมือให้กลุ่มเป้าหมาย อาทิ กลุ่มผู้รับงานไปทําที่บ้านของกรมการจัดหางาน ผู้ประกอบการอาชีพอิสระ เป็นต้น
ดร.ดวงฤทธิ์ฯยังกล่าวเพิ่มเติมว่า กระทรวงแรงงาน โดยสํานักงานประกันสังคมยังได้จัดทีมแพทย์และพยาบาล ในเครือข่ายสถานพยาบาลของสํานักงานประกันสังคมไปให้ความรู้แก่แรงงานในสถานประกอบการตามโครงการส่งเสริมสุขภาพป้องกันโรคในสถานประกอบการ เรื่อง“รู้จริงโรค COVID – 19 ไปกับประกันสังคม” เพื่อสร้างความตระหนักรู้แก่แรงงานในสถานประกอบการในการป้องกันโรคดังกล่าวอย่างถูกต้องอีกด้วย
รัฐบาลไทย-ข่าวทำเนียบรัฐบาล-​สมอ. บุกจับเหล็กคาโรงงานในจังหวัดระยองกว่า 146 ตัน มูลค่ากว่า 3 ล้านบาท นำเข้าไม่ตรงกับที่ได้รับอนุญาต เตรียมขยายผลตรวจสอบเพิ่ม หากไม่ถูกต้องจะดำเนินการตามกฎหมายทันที
วันอังคารที่ 9 มิถุนายน 2563
​สมอ. บุกจับเหล็กคาโรงงานในจังหวัดระยองกว่า 146 ตัน มูลค่ากว่า 3 ล้านบาท นําเข้าไม่ตรงกับที่ได้รับอนุญาต เตรียมขยายผลตรวจสอบเพิ่ม หากไม่ถูกต้องจะดําเนินการตามกฎหมายทันที
สมอ. ลงพื้นที่จังหวัดระยอง บุกจับเหล็กคาโรงงานกว่า 146 ตัน มูลค่ากว่า 3 ล้านบาท นําเข้าไม่ตรงกับที่ได้รับอนุญาต ทลายแหล่งต้นตอก่อนส่งจําหน่ายยังผู้บริโภค จากการตรวจสอบข้อมูลย้อนหลัง 1 ปี พบมีการนําเข้ามาแล้ว 16 ครั้ง กว่า 2,100 ตัน มูลค่ากว่า 48 ล้านบาท
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม (สมอ.) เปิดเผยว่า ได้สั่งการให้เจ้าหน้าที่ดําเนินการอย่างเข้มงวดในการตรวจควบคุมการนําสินค้าเข้ามาจําหน่ายในประเทศ ภายหลังสถานการณ์โควิด 19 คลี่คลาย โดยเฉพาะเหล็กจากประเทศจีนที่คาดว่าจะทะลักเข้าไทยเป็นจํานวนมาก โดยการเฝ้าระวังอย่างใกล้ชิดผ่านระบบ National Single Window หรือ NSW ล่าสุด สมอ. ตรวจสอบพบว่า บริษัท ชิน สตีล (ประเทศไทย) จํากัด โรงงานตั้งอยู่ที่จังหวัดระยอง มีการนําเข้าเหล็กไม่ตรงกับที่ได้รับใบอนุญาตตาม มอก.2223-2558 เหล็กกล้าคาร์บอนทรงแบนรีดเย็นเคลือบสังกะสี โดยกรรมวิธีทางไฟฟ้า และได้นําเหล็กดังกล่าวมาแปรรูปโดยการตัดเป็นแผ่น จํานวน 12,963 แผ่น น้ําหนักกว่า 15 ตัน และทําเป็นแผ่นแถบ จํานวน 84 ม้วน น้ําหนัก 131 ตัน เตรียมส่งจําหน่าย รวมน้ําหนักทั้งสิ้นกว่า 146 ตัน มูลค่ากว่า 3 ล้านบาท จึงดําเนินการอายัดสินค้าทั้งหมดไว้เพื่อดําเนินคดีตามกฎหมาย ในฐานความผิดนําเข้าสินค้าโดยไม่ได้รับอนุญาต มีโทษจําคุกไม่เกิน 2 ปี ปรับไม่เกิน 2 ล้านบาท หรือทั้งจําทั้งปรับ ส่วนการนําเหล็กมาแปรรูปถือเป็นการทําโดยไม่ได้รับอนุญาต มีโทษจําคุกไม่เกิน 2 ปี ปรับไม่เกิน 2 ล้านบาท หรือทั้งจําทั้งปรับเช่นกัน ซึ่งเป็นความผิดต่างกรรมต่างวาระ และจากการตรวจสอบข้อมูลการนําเข้าย้อนหลังของบริษัทดังกล่าวตั้งแต่เดือนเมษายน 2562 - เดือนพฤษภาคม 2563 พบว่า มีการนําเข้าเหล็กทั้งหมดจํานวน 16 ครั้ง น้ําหนักประมาณ 2,100 ตัน มูลค่ากว่า 48 ล้านบาท ซึ่ง สมอ. จะตรวจสอบโดยละเอียดว่ามีการทําผิดกฎหมายหรือไม่ หากพบจะดําเนินการอย่างเข้มงวดต่อไป
เลขาธิการ สมอ. กล่าวเพิ่มเติมว่า “สมอ. ได้ดําเนินการตรวจควบคุมการจําหน่ายสินค้าในท้องตลาดอย่างต่อเนื่อง เพื่อสกัดกั้นสินค้าไม่ได้มาตรฐานก่อนถึงมือผู้บริโภค โดยเฉพาะสินค้ากลุ่มเหล็ก ตั้งแต่เดือนตุลาคม 2562 – พฤษภาคม 2563 สมอ. ได้ยึดอายัดเหล็กไม่ได้มาตรฐานกว่า 742 ล้านบาท ซึ่งหากเหล็กดังกล่าวถูกนําไปใช้งานจะส่งผลเสียหายต่อความปลอดภัยในชีวิตและทรัพย์สินของประชาชนอย่างมาก จึงขอเตือนไปยังผู้ประกอบการทั้งผู้ทํา นําเข้า และร้านจําหน่าย ให้ผลิตและจําหน่ายสินค้าที่มีคุณภาพตามมาตรฐาน เพราะ สมอ. จะดําเนินคดีให้ถึงที่สุดกับผู้ประกอบการที่ฝ่าฝืนกฎหมาย” นายวันชัยฯ กล่าว
รัฐบาลไทย-ข่าวทำเนียบรัฐบาล-ทส.ตรวจเยี่ยมอุทยานแห่งชาติหาดนพรัตน์ธารา – หมู่เกาะพีพี จ.กระบี่
วันพุธที่ 24 พฤษภาคม 2560
ทส.ตรวจเยี่ยมอุทยานแห่งชาติหาดนพรัตน์ธารา – หมู่เกาะพีพี จ.กระบี่
กระทรวงทรัพยากรธรรมชาติและสิ่งแวดล้อม ลงพื้นที่ให้ขวัญกําลังใจและตรวจเยี่ยมติดตามความคืบหน้าการดําเนินงานของอุทยานแห่งชาติหาดนพรัตน์ธารา – หมู่เกาะพีพี จังหวัดกระบี่
วันที่ 24 พฤษภาคม 2560 กระทรวงทรัพยากรธรรมชาติและสิ่งแวดล้อม โดย พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมคณะ ลงพื้นที่ให้ขวัญกําลังใจและตรวจเยี่ยมติดตามความคืบหน้าการดําเนินงานของอุทยานแห่งชาติหาดนพรัตน์ธารา – หมู่เกาะพีพี จังหวัดกระบี่
รัฐบาลไทย-ข่าวทำเนียบรัฐบาล-'วราวุธ' มอบนโยบายองค์การสวนสัตว์ เน้นย้ำ ดำเนินตามพระบรมราโชวาท
วันพฤหัสบดีที่ 12 มีนาคม 2563
'วราวุธ' มอบนโยบายองค์การสวนสัตว์ เน้นย้ํา ดําเนินตามพระบรมราโชวาท
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมมอบนโยบายและแนวทางการดําเนินงาน แก่คณะกรรมการบริหารองค์การสวนสัตว์ในพระบรมราชูปถัมภ์
'วราวุธ' มอบนโยบายองค์การสวนสัตว์ เน้นย้ํา ดําเนินตามพระบรมราโชวาท
วันนี้ (12 มีนาคม 2563) เวลา 10.00 น. ณ ห้องประชุมชั้น 17 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมมอบนโยบายและแนวทางการดําเนินงาน แก่คณะกรรมการบริหารองค์การสวนสัตว์ในพระบรมราชูปถัมภ์ โดยมี นายนพดล พลเสน ผู้ช่วยรัฐมนตรีประจํากระทรวงทรัพยากรธรรมชาติและสิ่งแวดล้อม และ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เข้าร่วมรับฟังการมอบนโยบายในครั้งนี้ด้วย
ในการนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้มอบนโยบายและแนวทางการดําเนินงานแก่คณะกรรมการบริหารองค์การสวนสัตว์ สรุปดังนี้
1. พระบาทสมเด็จพระเจ้าอยู่หัว รัชกาลที่ 10 ทรงพระราชทานที่ดินสําหรับก่อสร้างสวนสัตว์แห่งใหม่ การออกแบบ การทํางานของสวนสัตว์แห่งใหม่เป็นสิ่งสําคัญอย่างยิ่ง หัวใจสําคัญที่สุดคือการดําเนินงานตามพระบรมราโชวาท ภารกิจอันดับหนึ่งของกระทรวงทรัพยากรธรรมชาติและสิ่งแวดล้อม คือการดําเนินงานที่เกี่ยวข้องกับพระราชดําของพระบรมวงศานุวงศ์ทุกพระองค์ งานโครงการหลวงต่างๆ เป็นสิ่งสําคัญ เพราะถือเอาประโยชน์ของแผ่นดินไทย ประโยชน์เพื่อประชาชนคนไทยเป็นที่ตั้ง
2. ขอให้เร่งดําเนินการตามภารกิจที่มี คือ การออกแบบและจัดสร้างสวนสัตว์แห่งใหม่ ต้องมีความทันสมัย เน้นความเป็นอยู่ของสัตว์ การจัดการพื้นที่ต้องให้สัตว์ได้อยู่อย่างอิสระเสรี ต้องสร้างสิ่งแวดล้อมที่เอื้อต่อการดํารงชีวิต การสืบพันธุ์ คล้ายคลึงกับธรรมชาติมากที่สุด สัตว์ทุกตัวต้องมีความสุข เน้น "ให้สัตว์ดูคน ไม่ใช่คนดูสัตว์" คนดูจะมีความสุขที่เห็นสัตว์มีความสุข ระบบบริหารจัดการสิ่งปฏิกูล ขยะมูลฝอย ต้องออกแบบให้มีความเหมาะสม เป็นระบบ ชัดเจน มีการแยกขยะที่ชัดเจน การจัดการน้ําเสีย การจัดการสิ่งปฏิกูลต้องให้เกิดประโยชน์สูงสุด การรักษาสภาพแวดล้อมต้องมีมาตรฐาน การออกแบบอารยสถาปัตย์ให้เป็น Universal Design เอื้อต่อคนทุกเพศ ทุกวัย ทุกสถานภาพ คลอบคลุมผู้พิการ การให้ความรู้ต้องทันสมัย การ Inter active สัตว์ต่างๆ ต้องเหมาะสมกับยุค 4.0 ดึงดูดเด็กยุคใหม่
3. การเบิกจ่ายงบประมาณ มีความสําคัญอย่างยิ่ง การเบิกจ่ายงบประมาณสะท้อนให้เห็นศักยภาพผู้บริหารองค์กร และสะท้อนให้เห็นศักยภาพผู้บริหารกระทรวง ทั้งยังเสริมสร้างเศรษฐกิจให้มีความแข็งแรง
4. ตามพระราชบัญญัติการจัดตั้งองค์การสวนสัตว์แห่งใหม่ ขอให้ทุกท่านทํางานอย่างเต็มที่ การให้ความรู้ ความบันเทิง ทุกๆ มิติ ต้องสะท้อนถึงการอนุรักษ์ ความเข้าใจในธรรมชาติ รวมถึงขั้นตอนในการก่อสร้างต้องให้มีผลกระทบตjอสิ่งแวดล้อมน้อยที่สุด เพื่อรับผิดชอบต่อสังคม
5. เรื่องการบริหารจัดการ ฝากดูแลเจ้าหน้าที่ที่อยู่ในสวนสัตว์ทุกแห่งในความดูแลขององค์การสวนสัตว์ ให้มีการปรับปรุง ดูแลสวัสดิภาพสัตว์ทุกๆ ตัว ในสวนสัตว์ทุกๆ แห่ง ต้องอยู่ได้อย่างมีความสุข
6. การทํางานทุกๆ ขั้นตอน ต้องนําความกราบบังคมทูลองค์อุปถัมภ์ให้ทรงทราบโดยตลอด ต้องรายงานความก้าวหน้า โดยเฉพาะการก่อสร้าง เรียนราชเลขาฯ เป็นสิ่งสําคัญ
รัฐบาลไทย-ข่าวทำเนียบรัฐบาล-“กระทรวงแรงงาน” จับมือ “หอการค้าจังหวัดสุราษฎร์ธานี” ร่วมมือแก้ไขปัญหาการว่างงาน และผู้ประกอบการ นายจ้าง ลูกจ้างที่ได้รับผลกระทบจากพิษเศรษฐกิจและ COVID-19
วันพฤหัสบดีที่ 12 มีนาคม 2563
“กระทรวงแรงงาน” จับมือ “หอการค้าจังหวัดสุราษฎร์ธานี” ร่วมมือแก้ไขปัญหาการว่างงาน และผู้ประกอบการ นายจ้าง ลูกจ้างที่ได้รับผลกระทบจากพิษเศรษฐกิจและ COVID-19
ผู้ช่วยรัฐมนตรีประจํากระทรวงแรงงาน เข้าหารือหอการค้าจังหวัดสุราษฎร์ธานี แก้ไขปัญหาปัญหาการว่างงาน และผู้ประกอบการ นายจ้าง ลูกจ้างที่ได้รับผลกระทบจากพิษเศรษฐกิจและ COVID-19 ย้ําให้ทุกหน่วยงานในกระทรวงแรงงาน ช่วยเหลือประชาชนที่ได้รับผลกระทบอย่างเร่งด่วน
วันที่ 12 มีนาคม 2563หม่อมราชวงศ์จัตุมงคล โสณกุล รัฐมนตรีว่าการกระทรวงแรงงานมอบหมายให้ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงานนัดหารือ หอการค้าจังหวัดสุราษฎร์ธานี ผู้ประกอบการนายจ้าง และลูกจ้าง แก้ไขปัญหาการว่างงาน ที่สํานักงานประกันสังคมสุราษฎร์ธานี โดยเน้นย้ําในเรื่อง “ศูนย์ปฏิบัติการรองรับสถานการณ์การว่างงาน” ให้ทุกหน่วยงานในกระทรวงแรงงาน ช่วยเหลือประชาชนที่ได้รับผลกระทบอย่างเร่งด่วน โดยมีประเด็นที่สําคัญคือ การพัฒนาฝีมือแรงงานในด้านภาษารัสเซียและจีน เป็นที่ต้องการอย่างมากในพื้นที่เนื่องจากเป็นนักท่องเที่ยวหลักในจังหวัด จึงได้สั่งการให้ กรมพัฒนาฝีมือแรงงานจังหวัด เร่งทําแผนฝึกอบรมภาษาให้กับประชาชนที่สนใจ เพื่อเตรียมพร้อมรับนักท่องเที่ยวภายหลังจากผ่านพ้นวิกฤต สร้างความพอใจให้กับนายจ้างที่เข้าร่วมหารืออย่างมาก
รัฐบาลไทย-ข่าวทำเนียบรัฐบาล-คำถวายพระพรชัยมงคลพระบาทสมเด็จพระเจ้าอยู่หัว  เนื่องในวันฉัตรมงคล วันที่ 4 พฤษภาคม พุทธศักราช 2563  พลเอก ประยุทธ์ จันทร์โอชา นายกรัฐมนตรี ผู้กราบบังคมทูล
วันจันทร์ที่ 4 พฤษภาคม 2563
คําถวายพระพรชัยมงคลพระบาทสมเด็จพระเจ้าอยู่หัว  เนื่องในวันฉัตรมงคล วันที่ 4 พฤษภาคม พุทธศักราช 2563  พลเอก ประยุทธ์ จันทร์โอชา นายกรัฐมนตรี ผู้กราบบังคมทูล
คําถวายพระพรชัยมงคลพระบาทสมเด็จพระเจ้าอยู่หัว เนื่องในวันฉัตรมงคล วันที่ 4 พฤษภาคม พุทธศักราช 2563 พลเอก ประยุทธ์ จันทร์โอชา นายกรัฐมนตรี ผู้กราบบังคมทูล
ขอเดชะฝ่าละอองธุลีพระบาท ปกเกล้าปกกระหม่อม
ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี ในนามของคณะรัฐมนตรี คู่สมรส และพสกนิกรชาวไทยทุกหมู่เหล่า มีความโสมนัสเป็นล้นพ้น ที่ได้มาร่วมกันแสดงความจงรักภักดี และถวายพระพรชัยมงคล เนื่องในอภิลักขิตสมัย วันฉัตรมงคล ที่เวียนมาบรรจบครบรอบในวันนี้
นับแต่ใต้ฝ่าละอองธุลีพระบาท เสด็จเถลิงถวัลยราชสมบัติ เป็นพระมหากษัตริย์แห่งพระมหาจักรีบรมราชวงศ์ ปวงข้าพระพุทธเจ้าต่างประจักษ์ในพระมหากรุณาธิคุณ แห่งใต้ฝ่าละอองธุลีพระบาท ที่ทรงครองแผ่นดินเพื่อประโยชน์ของประเทศ และความผาสุกของปวงประชาราษฎร์ สมดั่งพระปฐมบรมราชโองการ ที่ได้พระราชทานอารักขาแก่พสกนิกรทุกหมู่เหล่า ด้วยพระราชปณิธานที่มั่นคง แน่วแน่ ที่จะสร้างความสมัครสมานสามัคคีให้เกิดขึ้นในหมู่ราษฎร เพื่อให้ความสามัคคีนั้นเป็นกําลังในการส่งเสริมและพัฒนาประเทศชาติ น้ําพระราชหฤทัยที่เปี่ยมล้นด้วยพระเมตตา ทรงห่วงใยในความทุกข์ร้อนของปวงประชา และพระราชทานความช่วยเหลือ เอื้ออาทรเสมอมา อีกทั้งพระบรมราโชวาทที่พระราชทานเป็นแนวทางแก่พสกนิกร ได้นํามาซึ่งกําลังใจและก่อให้เกิดสติปัญญา ที่ก้าวผ่านพ้นวิกฤติการณ์ต่าง ๆ พระมหากรุณาธิคุณอันหาที่สุดมิได้นี้ จักตราตรึงอยู่ในจิตใจของปวงข้าพระพุทธเจ้าตลอดไป
ในโอกาสมหามงคลนี้ ข้าพระพุทธเจ้าทั้งหลาย ขอพระราชทานถวายพระพรชัยมงคล ขออัญเชิญพลานุภาพแห่งคุณพระศรีรัตนตรัย และอํานาจสิ่งศักดิ์สิทธิ์ทั้งหลายในสากลโลก โปรดดลบันดาลประทานพร ให้ใต้ฝ่าละอองธุลีพระบาททรงพระเจริญพระชนมายุยิ่งยืนนาน ทรงพระเกษมสําราญ พระบารมีแผ่ไพศาลไปทั่วทิศานุทิศ สถิตเป็นมิ่งขวัญร่มเกล้าของเหล่าพสกนิกร ตราบกาลนิรันดร
ด้วยเกล้าด้วยกระหม่อม ขอเดชะ
รัฐบาลไทย-ข่าวทำเนียบรัฐบาล-กระทรวงดิจิทัลฯ เตือนประชาชนระวังมัลแวร์เรียกค่าไถ่ Petya แนะผู้ใช้คอมพิวเตอร์อัปเดตซอฟต์แวร์-สำรองข้อมูลสำคัญไว้อุปกรณ์อื่นเสมอ
วันอังคารที่ 4 กรกฎาคม 2560
กระทรวงดิจิทัลฯ เตือนประชาชนระวังมัลแวร์เรียกค่าไถ่ Petya แนะผู้ใช้คอมพิวเตอร์อัปเดตซอฟต์แวร์-สํารองข้อมูลสําคัญไว้อุปกรณ์อื่นเสมอ
กระทรวงดิจิทัลฯ
กระทรวงดิจิทัลฯ แจ้งเตือนผู้ใช้คอมพิวเตอร์ หลังไทยเซิร์ตพบการแพร่ระบาดของมัลแวร์เรียกค่าไถ่ Petya สร้างความเสียหายแล้วในทวีปยุโรป แนะนําประชาชนควรอัปเดตระบบปฏิบัติการให้เป็นเวอร์ชั่นล่าสุดเสมอ ไม่เปิดอีเมลที่ไม่รู้แหล่งที่มา ย้ําต้องติดตั้งแอนติไวรัส และสํารองข้อมูลสําคัญไว้กับอุปกรณ์อื่น ป้องกันความเสียหายหากตกเป็นเหยื่อ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม ในฐานะโฆษกกระทรวงดิจิทัลฯ เปิดเผยว่า เมื่อวันที่ 27 มิถุนายนที่ผ่านมา ศูนย์ประสานการรักษาความมั่นคงปลอดภัยระบบคอมพิวเตอร์ประเทศไทย (ไทยเซิร์ต) ได้ตรวจพบและรายงานการแพร่ระบาดของมัลแวร์เรียกค่าไถ่สายพันธุ์ใหม่ Petya ที่แพร่กระจายผ่านช่องโหว่ของระบบ SMBv1 แบบเดียวกับมัลแวร์ WannaCry ใช้ โดยพบความเสียหายของคอมพิวเตอร์ทั่วโลกที่ติดมัลแวร์ Petya แล้วกว่า 300,000 เครื่อง ภายใน 72 ชั่วโมง ประเทศที่ได้รับแจ้งว่าถูกโจมตี ได้แก่ รัสเซีย ยูเครน อินเดีย และประเทศในแถบยุโรป หน่วยงานที่ได้รับผลกระทบ เช่น ธนาคารกลาง บริษัทพลังงานไฟฟ้า สนามบิน เป็นต้น สําหรับมัลแวร์เรียกค่าไถ่ Petya เคยมีการแพร่ระบาดมาแล้วเมื่อช่วงกลางปี 2559 ลักษณะการทํางานจะไม่ใช่การเข้ารหัสลับไฟล์ข้อมูลเหมือนมัลแวร์ทั่วไป แต่จะเข้ารหัสลับ Master File Table (MFT) ของพาร์ทิชั่น ซึ่งเป็นตารางที่ใช้ระบุตําแหน่งชื่อไฟล์และเนื้อหาของไฟล์ในฮาร์ดดิสก์ ทําให้ผู้ใช้ไม่สามารถเข้าถึงข้อมูลในฮาร์ดดิสก์ได้ ซึ่งหากผู้ใช้ต้องการกลับมาใช้คอมพิวเตอร์ที่ตกเป็นเหยื่อได้ตามปกติ ต้องยอมจ่ายเงิน 300 ดอลลาร์สหรัฐ จ่ายเป็น Bitcoin เพื่อปลดล็อกถอดรหัสลับข้อมูล
โดยแนวทางการป้องกันมัลแวร์ดังกล่าว สําหรับครั้งแรกก่อนมีการเปิดใช้งานเครื่องคอมพิวเตอร์ ให้ตัดการเชื่อมต่อทางเครือข่าย (LAN และ WIFI) ก่อน จากนั้นเปิดเครื่องเพื่อติดตั้งแพตซ์ หรือ ตั้งค่าปิดการใช้งาน SMBv1 และ Restart เครื่องอีกครั้ง ที่สําคัญควรอัปเดตระบบปฏิบัติการให้เป็นเวอร์ชั่นล่าสุดอยู่เสมอ หากเป็นไปได้ควรหยุดการใช้งานระบบปฏิบัติการ Window XP, Windows Server 2003 และ Windows Vista เนื่องจากสิ้นสุดระยะเวลาสนับสนุนด้านความปลอดภัยแล้ว ซึ่งหากยังจําเป็นต้องใช้ ไม่ควรใช้กับระบบที่มีความสําคัญ และต้องติดตั้งแอนติไวรัสและอัปเดตฐานข้อมูลอย่างสม่ําเสมอ ซึ่งปัจจุบันแอนติไวรัสจํานวนหนึ่งสามารถตรวจจับมัลแวร์ Petya สายพันธุ์ที่กําลังระบาดอยู่นี้ได้แล้ว อย่างไรก็ดี หากพบว่าเครื่องคอมพิวเตอร์ของตนตกเป็นเหยื่อมัลแวร์เรียกค่าไถ่ Petya ให้ตัดการเชื่อมต่อทางเครือข่าย (LAN และ WIFI) และปิดเครื่องทันที พร้อมทั้งแจ้งให้ผู้ดูแลระบบในหน่วยงานทราบทันทีเพื่อแก้ไขปัญหาโดยเร็ว
ทั้งนี้ ปัจจุบันยังไม่พบวิธีการที่จะสามารถกู้ไฟล์ที่ถูกมัลแวร์ Petya เล่นงานได้ ทั้งยังไม่พบรายงานว่า มัลแวร์เรียกค่าไถ่ Petya มีการแพร่ระบาดผ่านอีเมลเหมือนที่ผ่านมาหรือไม่ แต่ผู้ใช้ควรตระหนักในการรับข้อมูลจากการเปิดไฟล์ในอีเมลที่น่าสงสัย อีกทั้งต้องสํารองข้อมูลไว้กับอุปกรณ์ต่างๆ เพื่อป้องกันความเสี่ยงที่อาจจะเกิดขึ้น โดยหากพบเหตุต้องสงสัยหรือต้องการคําแนะนําเพิ่มเติม สามารถประสานไปยังไทยเซิร์ตได้ทางอีเมล report@thaicert.or.th หรือโทรศัพท์หมายเลข 02-123-1212
********************************